ความไม่ชอบมาพากลในการยาง
การทุจริตโกงเงินคนจนใน กระทรวงการพัฒนาสังคมและความมั่นคงของมนุษย์ ยิ่งเปิดก็ยิ่งบานปลาย มีแนวโน้มว่า จะเป็นขบวนการใหญ่ ตั้งแต่ระดับสูงไปจนถึงข้าราชการผู้ปฏิบัติ ใช้วิธีปลอมลายชื่อของคนไร้ที่พึ่ง คนป่วยโรคเอดส์ ชาวไทยภูเขา มารับสิทธิ์ได้รับเงินจากศูนย์สงเคราะห์ในสังกัดกระทรวงการพัฒนาสังคมฯหลายแห่งเกือบจะทั่วประเทศ เป็นวิธีที่ง่ายและสะดวกสบายที่สุด ถ้าไม่มีการร้องเรียนจาก นักศึกษาฝึกงาน คงรุมโทรมเงินคนจนกันสะดือบวมไปแล้ว,ที่อยากจะเปิดประเด็นวันนี้ เป็นเรื่องใน การยางแห่งประเทศ ไทย ยังไม่ต้องระบุว่ามีตัวละครระดับใดบ้าง แต่เชื่อว่าเป็นขบวนการเช่นกัน วิธีง่ายมากเช่นกัน คล้ายๆกับการเลี่ยงภาษี โดยผ่านด่านศุลกากรนำยางออกไปจำหน่ายในประเทศเพื่อนบ้าน ไม่ต้องเสียอะไรเลย ขับผ่านไปเฉยๆ จำนวนยางที่ส่งออกกับจำนวนยางที่ประเทศเพื่อนบ้านรับซื้อจำนวนก็ไม่ตรงกัน,พฤติกรรมที่ร่วมมือกัน ระหว่างคนนอกกับคนในการยาง จะคล้ายกันคือ ต่อต้านการให้เอกชนเก็บค่า cess คัดค้าน พ.ร.บ.การยาง คัดค้านการแปรรูปการยาง ออกมาเคลื่อนไหวให้มีการปลดผู้บริหาร โดยอ้างเรื่องการทุจริตคอร์รัปชันในองค์กร ตั้งเป็นองค์กรภายนอกเป็นแนวร่วมขึ้นมา เพื่อชี้นำและแสวงหาผลประโยชน์เสียเองในบทบาททางการเมืองและผลประโยชน์จากการยาง,ที่สร้างความลำบากใจให้กับเจ้าหน้าที่ที่จะต้องรับผิดชอบการตรวจสอบเพื่อให้การบริหารงานของการยางเป็นไปด้วยความโปร่งใส คือ ความร่วมมือในหน่วยงานและผู้บังคับบัญชาที่เกี่ยวข้อง เนื่องจากความไม่ชอบมาพากลที่เกิดขึ้นในการยาง มีหน่วยราชการที่ต้องรับผิดชอบหลายหน่วยงาน,รวมทั้งเกี่ยวข้องกับนักการเมืองด้วย,ขบวนการที่ฝังรากลึก และมีผู้ได้รับประโยชน์ ที่จะเรียกว่าเป็นการคอร์รัปชันเชิงนโยบาย หรือการทุจริตคอร์รัปชันในวงราชการ มักจะประสบปัญหาการแทรกแซงของนักการเมืองและผู้มีอิทธิพลทั้งสิ้น,เรื่องนี้ จะมีการทุจริตกันอย่างไร รัฐต้องเสียผลประโยชน์ไปมากน้อยแค่ไหน ทั้งเรื่องของค่าปรับและภาษี มีรายละเอียดมากมาย ที่จะต้องอธิบายถึงขบวนการที่เกี่ยวข้องเหล่านี้,และปัญหานี้จะต้องได้รับการสนับสนุนจากรัฐบาล จาก รมว.เกษตรและสหกรณ์ กฤษฎา บุญราช จากประธานการยาง แห่งประเทศไทย พล.อ.ฉัตรเฉลิม เฉลิมสุข รวมทั้งหน่วยงาน ตรวจสอบทุจริตภาครัฐ เพราะเป็นขบวนการที่ฝังรากลึกและกระทำกันมานาน,ความเดือดร้อนของเกษตรกรชาวสวนยาง โดยเฉพาะเรื่องของราคายางที่ยังคาราคาซัง ไม่ใช่เพราะเกิดจากการตลาดภายนอกประเทศอย่างเดียว แต่เกิดจากการรั่วไหลภายในและผลประโยชน์ของนายทุน,รัฐบาล พล.อ.ประยุทธ์ จันทร์โอชา ควรจะขุดรากถอนโคน เพื่อเกษตรกรตาดำๆ.,หมัดเหล็ก,mudlek@thairath.co.th, 
ความเดือดร้อนของเกษตรกรชาวสวนยาง โดยเฉพาะเรื่องของราคายางที่ยังคาราคาซัง ไม่ใช่เพราะเกิดจากการตลาดภายนอกประเทศอย่างเดียว แต่เกิดจากการรั่วไหลภายในและผลประโยชน์ของนายทุน
ราคายาง,คาบลูกคาบดอก,หมัดเหล็ก,ยางพารา,ราคายางตกต่ำ